**כיצד בוחרים נכון אדריכל נכון**

תפקיד האדריכל- להקשיב לרצון הלקוח ולהופכו לפרוגרמה סדורה תוך תעדוף החלופה הנכונה ללקוח כך שיגשים את MAX חלומו ביחס לתקציבו.

1. ראשית קבלו **המלצות** ממי שכבר סיים לבנות וממי שיש לו גם הבחנה מקצועית ואולי גם דומה לשלכם. התמקדו באלו שיכולים לדעתכם הראשונית לתכנן את שאתם חולמים עליו.
2. א. **כימיה**. פשוט לחוש שהמתכנן קשוב ומתחבר בנעימות אליכם אך גם לא שוכח את מקומו המקצועי.

 ב. מתכנן טוב לא חייב להיות מבריק שכן בהליך תכנון ובניה מורכב ומייגע הוא חייב להיות קודם כל פשוט 'בן אדם'.

1. בדקו שהמתכנן מורשה ומנוסה 5-7 שנים בעבודה מסוג זה- בבניה פרטית גם הנדסאי אדריכלות יהיה ראוי מספיק.
2. בעידן **'הצפת המידע'** שסביבנו חשוב שהמתכנן יכיל באישיותו המקצועית ידע רחב, סקרנות טבעית ובעדיפות למי שאמון גם על עיצוב פנים- אריזת שירות שלימה.
3. מתכנן בודד ללא משרד סדור יהיה שווה פחות ואין לו את אותה **יכולת התמיכה** בתהליך כמו משרד ואגב גם נכון שיהיו למתכנן כמה עבודות במקביל חוץ מביתכם, זה יהפוך את ההתקשרות לבריאה. יותר ביצוע= "מלאכה טובה באה מידיו של פועל עסוק".
4. מתכנן טוב וגם משרד סדור זה חשוב אך לא מספיק. הקפידו בהליך ההתקשרות לקבל **הצעת מחיר** מפורטת ודיפרנציאלית לבחירתכם המכילה את כל הנדרש לכם לרבות טיב הליווי\ תמיכה.

זה ייעל את תהליך הבינוי בזמן\ עלות וייתן לכם שקט תעשייתי להתרכז בנדרש מכם (מצורפת הצעת דמה). הקפידו על:

1. האם הליווי הוא בעלות גלובלית ואו לפי פגישות מוזמנות מראש.
2. האם הליווי כולל עדכונים קלים בתכניות\ שירותי משרד.
3. האם הליווי מוגבל בזמן.
4. האם הליווי נסמך על מנהל פרויקט ואו שיטת בינוי.
5. ולא פחות חשוב- מה נדר בפועל ואינו נכלל בליווי המוצע.
6. מתכנן טוב צריך להכיר היטב את כלל הליך התכנון והביצוע כדי שיוכל להעניק לכם **תמיכה שלימה** יותר לאורך הביצוע בשטח במילים פשוטות. ליבו צריך להתרחב במגע עם בטון ובלוקים כמו גם אל צבע ונגרות או אז תקבלו בטחון\ איכות ביצועית וייעול אמיתי בזמן ובעלות.
7. לסיום אומר בוודאות כי הכנת תכנית נאה והולכת הרישוי ביעילות חשובים, אך **המבחן הגדול** הוא בביצוע כשלא הכל הולך חלק, כשהתקציב ולוח הזמנים הופכים גמישים מתמיד והלקוח מתוח וחסר סבלנות- שם נבחן המתכנן. בדקו היטב שיש לו את זה.

הצלחת המתכנן תלויה בגורמים נוספים: יציבות ההחלטות שלכם, גיוס מנהל פרוייקטים מתאים וקבלן טוב, אך לא פחות חשוב- מזל. כן כן, מזל טוב.